钦定古今图书集成/方舆汇编/职方典/第1264卷 > 辰州府城池考 府志
## 钦定古今图书集成/方舆汇编/职方典/第1264卷 > 辰州府城池考 府志

本府。〈沅陵县附郭。〉

辰州府城池　，开自汉初。宋隆兴间，涨水渰颓，城覆于隍。洪武参军詹彦中采石缉之。成化五年复圮。指挥高翔爰为增雉堞，壮雄楼，视昔有加焉。城高一丈九尺，阔九尺，濠深一丈，阔五尺。周围原计九百六十六丈，又于东西展三百四十七丈，开设六门。弘治初，谯楼串房遭回禄。知府汪正肩其事，更建城门大楼。东城曰“朝阳” ，上南曰“环碧” ，中南曰“水星” ，下南曰“沐波” ，西曰“通河” ，北曰“拱辰。” 更置小楼二座。在学东曰“文游” ，在城南曰“凝翠。” 月城小楼二座，敌楼一十八，串楼八百七十一间，窝铺十有八。角楼四座：东北曰“双莲” ，西北曰“飞霞” ，西南曰“靖远” ，东南曰“观澜” ，后改为文昌阁者，则知府张濂所增。路头城百雉，则知府李淳所创，今皆圮毁，惟六门仍旧。虽门各有楼，修葺尚有待也。

外州县

泸溪县城池　。县虽逼近苗獠，旧无城郭，以其地不可以城郭也。自宋元明以来，惟恃五都蛮民为西南藩篱，六保汉民为西北捍卫。迨明末，辅臣杨嗣昌上《保民四事》，适守令梁弘任于崇祯之庚辰岁，遂倡议蠲赀建城，邑人李葵、杨裕等，率先倡助，未四载而告竣。丁亥季冬，猫狫猖獗，寇各村寨，旋劫西门乡团，千总“开门追杀数十里，斩首百馀级，邑赖以安。” 是皆筑城之功也。辰溪县城池　，辰、当、云、贵，两广通衢，水陆昕夕不绝。重之密迩干、麻，边防最要。正统间，苗连残烬，知县杭宗道题允建城。嘉靖“末，半为江水所决。万历三十八年，邑令曹行健以南一面砌石。万历四十一年水圮，邑令左天德四面俱易以石，然” 今亦倾圮，非旧矣。

溆浦县城池　，邑旧无城。元至正间，邑人率众筑土以避伪汉。明初以来，大都因颓始葺。至万历壬申，知县王京署事，重修一新，改东城楼曰“朝阳” ，西城楼曰“阜成” ，南城楼曰“迎薰” ，改南城“云逵” 曰“文明” ，于学宫之后山缺处构楼以补之。沅州城池　，沅地坦平。宋熙宁初，章惇平元猛时夜筑，倚西一面，寻筑东、南北三面。建炎间，郡守江长源增筑瓮城，方公辅、林廷相继砌完内外。元末，李兴祖据叛，至明克复，爰设卫所镇之。洪武癸丑，江夏侯周德兴鸠工丕作，充拓二里有馀，开置四门。副使顾源更为构楼：东南曰“澄霁” ，西南曰“筹边” ，东北曰“秀水” ，西北曰“威远。” 城内四楼下，各开塘聚水，以防不虞。时虽规制已备，仍系土基，甃以乱石。至嘉靖甲寅，开府冯岳始包砌砖石，周围建以串屋，官军宿城戍守。明末尽圮。

皇清康熙初，袁、周二偏院相继重修，屹然改观。副使

邓廷罗为之《铭》曰：“天有关，地有柱。城既完，民以聚。” 戊申，西面复圮，知州谢龙鸠工重砌至池，先年筑城时即有之，尚未深聚。自冯岳包砌石城后，四围广拓，迤西则大江为池，东、南、北三面疏凿亦深，水源不竭。康熙初，有欲将东北濠池改

滞为田者，赖兵道李世铎严禁壅塞，疏通，聚水至今始复为金汤焉。

黔阳县城池　，旧为上城，正统己巳毁于苗。明年，靖远伯王骥命指挥杨茂董筑土城，周围二百八十馀丈。成化壬辰，邑人奏请展城甃石，从之。都御史吴琛命指挥陶武拓之，东北展筑一百七十丈，周五里，通甃以石，为五门。门有楼，城有串屋，据山临江，其险足恃。因徙置黔阳哨堡居其中，岁拨官兵戍守。正德辛未，水溢，浸灌城趾，东南倾圮，知县伊公秉完之。隆庆五年，大水，仅存西北一隅，县令刘辅等相继捐修，构楼其上，东曰“寅宾” ，西曰“安远” ，南曰“迎薰新” ，南曰“宣化” ，北曰“拱辰” ，拓东隅二里，以培地轴。万历四十六年，县令韩冲斗因串楼倾圮，岁烦补葺，乃改设露陴为女墙者四百丈有奇。

皇清定鼎之后，东、西、北三门楼隍颓废。康熙四年，县

“令张扶翼撤而新之，名则仍旧城堞以完。” 麻阳县城池　，“明洪武初，筑土成基。景泰六年毁于苗。成化壬辰，都御史吴琛等因旧基筑城。弘治甲子，县令程良能展包县治，增建东西二门。正德庚午，知县张熇修筑砖城。其门四围共计四百四十一丈，串屋四百八十一间。东南临河无池，西北池阔六尺，深三尺。嘉靖二” 十六年，苖叛，知县朱瓒开北门，名其楼曰“与存” ，是为五门。万历十一年，知县蔡心一建兵马司，招兵防御。崇祯间，知县程国祥增雉堞三尺。明末遭王、马、袁、刘六镇兵马蹂躙，串楼颓坏，城覆于隍，至

皇清鼎定，盗贼虽已潜踪，而疮痍犹未遽起。《土木》为

难故未遑修建云